
U jednom hadisu stoji da je ***[licemjer](https://pitajucene.com/search/licemjer/questions/ "Pretraži pitanja o licemjerima")*** onaj čovjek koji ima određene osobine. Znači li to da takav čovjek nije musliman i da će vječno gorjeti na dnu Džehennema?


* 
* 
* 
* 
* 
* 
* 

 
Kakav je status muslimana koji ima osobine licemjera?

Buharija i Muslim zabilježili su da je Abdullah b. Amr, radijallahu anhu, prenio sljedeće Resulullahove, ﷺ, riječi: *“Ko bude imao sljedeća četiri svojstva pravi je ***[licemjer](https://pitajucene.com/search/licemjer/questions/ "Pretraži pitanja o licemjerima")***, a ko bude imao neka od njih, licemjer je u toj mjeri: kada mu se nešto povjeri, pronevjeri; kada govori, laže; kada se obaveže, prevari; i kada se svađa, prelazi granice.”* Iako su ova pogrdna svojstva u osnovi svojstva licemjera, sama po sebi ne izvode iz vjere onoga ko ih u sebi gaji.


Komentirajući ***[hadis](https://pitajucene.com/search/Hadis/questions/ "Pretraži pitanja o hadisima")***, imam Nevevi kaže: “Islamski učenjaci jednoglasni su u mišljenju da se onaj čovjek koji vjeruje u Svemogućeg Allaha srcem i to očituje jezikom, ali čini spomenute poroke – ne tretira nevjernikom niti licemjerom koji će vječno gorjeti u Vatri.” (Vidjeti: *El-Minhadž*, 2/40.)


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


